Komisijos reglamentas (EB) Nr. 379/1999
1999 m. vasario 19 d.
iš dalies keičiantis Reglamentą (EB) Nr. 2568/91 dėl alyvuogių aliejaus bei alyvuogių atliekų aliejaus charakteristikų ir dėl atitinkamų analizės metodų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą (EB) Nr. 136/66 dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EB) Nr. 1638/98 [2], ypač į jo 35a straipsnį,
kadangi Komisijos reglamente (EEB) Nr. 2568/91 [3] su paskutiniais pakeitimais, padarytais Reglamentu (EB) Nr. 2248/98 [4], yra apibrėžtos alyvuogių aliejaus ir alyvuogių atliekų aliejaus charakteristikos bei susiję analizės metodai;
kadangi, siekiant suderinti alyvuogių aliejaus mėginių ruošimo Reglamento (EEB) Nr. 2568/91 numatytai analizei reikalavimus, tame reglamente turėtų būti reikalaujama taikyti ne tik jau taikomą standartą EN ISO 661, bet ir tarptautinį standartą EN ISO 5555;
kadangi, siekiant numatyti prisiderinimo prie naujų standartų laikotarpį ir skirti laiko jų taikymo priemonėms įdiegti, šio reglamento taikymą reikėtų atidėti;
kadangi šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2568/91 2 straipsnio 3 dalis pakeičiama taip:
"3. I priede numatytoms charakteristikoms nustatyti imami mėginiai remiantis tarptautiniu standartu EN ISO 661 dėl tiriamųjų mėginių paruošimo ir EN ISO 5555 dėl mėginių ėmimo."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo ketvirtojo mėnesio po šio reglamento įsigaliojimo pirmosios dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. vasario 19 d.